sordaivla

ni'o lo sordaivla cu valsi lo so'imei .i lo si'o sordaivla cu genyna'u .i loi bangu cu ficysi'u lo du'u sordaivla lo xokaumei ce'u
.i so'e xinjoiropno bangu te sordaivla lo su'oremei
.i lo'e lovbau te sordaivla lo su'omumei gi'e te sotydaivla lo rebi'ivomei .iku'ibo lei vlatai cu ficysi'u ba po'o lo nacyvla
.i lo smebau .e lo dzexesybau cu te sordaivla lo su'ocimei gi'e te reldaivla lo remei
.i lo jugbau .e lo ponbau .e la lojban na te sordaivla

ni'o lo vrici cu vlatai lo sordaivla be fi lo vrici bangu .i mu'a zoi xy. kitabu .xy. valsi lo cukta lo xrabo .e lo bangrsua'ili .i zoi xy. kutub .xy. xrabo sordaivla .iku'i zoi .sy. vitabu .sy. bangrsua'ili sordaivla .i lo rapli cu vlatai lo baxso sordaivla .iju lo valsi cu xokaumei clani .imu'a zoi by. persoalan persoalan .by. valsi so'i terpreti

category:bauske